Κατ' αρχάς, ο Άρης είναι ένας εξαιρετικός οικοδεσπότης. Οι όποιες συνεννοήσεις απαιτήθηκαν έγιναν πολύ εύκολα, με ιδιαίτερα φιλικό τρόπο επικοινωνίας, διαθέσιμος για οτιδήποτε θα μπορούσαμε να χρειαστούμε και όλες οι οδηγίες που μας έδωσε ήταν κατατοπιστικές. Ο χώρος KARMI Apartments είναι υπέροχος. Η περιγραφή του είναι απόλυτα ακριβής και θα ήθελα να επισημάνω ότι το διαμέρισμα ήταν πεντακάθαρο, πλήρως εξοπλισμένο με ότι θα μπορούσαμε να χρειαστούμε και όλα ήταν άψογα. Άνετος χώρος, με όμορφη θέα, σε κεντρικό αλλά πολύ ήσυχο μέρος του χωριού. Συνεπώς, η διαμονή μας στις θαυμάσιες Στενιές (που δεν υπάρχει λόγος να περιγράψω την ομορφιά του χωριού και του τοπίου καθώς είναι πολύ γνωστά όλα) ήταν εξαιρετική και μας δόθηκε η δυνατότητα να έχουμε από εκεί γρήγορη πρόσβαση και στη Χώρα της Άνδρου αλλά και στην ευρύτερη περιοχή με τα τόσα σημαντικά αξιοθέατα.